Tagrayt: Γer taggara, ad d-nini awadem yesɛa azalmeqqren deg lebni n uḍris imi d netta ixedmen tigawin, ayen i t-id yesbgen d isem as-yettakken akken ad yesɛu tamlilt deg uḍris. Nufa-d daɣen aglam yesɛa adeg meqqren deg uḍris imi yettakk-as tafulki (ccbaḥa). Amaru deg uḍris-s isemmras sin lesnaf n uglam: aglam i d- yesbganen ṭṭbiɛa, ttexmam, tawwuri n yiwudam, ma ssenf wis sin d yemmal-d tafekka n umdan. Ma dayen yeɛnan adiwenni, yella-d seg tazwara almi d taggara imi yeṭṭef amkan wessiɛen deg uḍris-agi n Belɛid At Ɛli. Ɣer tagara n tesleḍt n yiwudam, nsufeɣ-d tiwuriwin-nsen anda d-nwala azal d temilit n yal yiwen deg-sen, nessuffeɣ-d tigawin-nsen, syin nebḍa gar yiwudam, llan yiwudam igejdanen yeṭṭfen adeg meqqren deg uḍris, llan yiwudam inaddayen ur d-banen ara temlilt-nsen deg uḍris. Syin nekkes-d assaɣen icudden gar iwudam: assaɣ n twacult, assaɣ n nniya.